ຫຼາຍພັນຄົນໄປຮ່ວມພິທີ ສົ່ງສະການ ຢູ່ Bahrain
ມີຫຼາຍພັນຄົນ ໄປຮ່ວມພິທີ ສົ່ງສະການ ພວກເຄາະຮ້າຍ ຈາກການປະທ້ວງ ຕໍ່ຕ້ານລັດຖະບານ ຢູ່ Bahrain
ພວກໄວ້ທຸກຊາວ Bahrain ຈຳນວນຫຼາຍພັນຄົນໄດ້ໄປ ເຕົ້າໂຮມກັນ ຢູ່ຕາມບ້ານຕ່າງໆ ນອກນະຄອນຫລວງ Manama ເພື່ອຝັງສົບພວກເຄາະຮ້າຍ ທີ່ເສຍຊີວິດໃນ ການປາບປາມ ພວກປະທ້ວງຕໍ່ຕ້ານລັດຖະບານ ໃນວັນ ພະຫັດວານນີ້ ໃນລະຫວ່າງພິທີສົ່ງສະການໃຫ້ພວກເຄາະຮ້າຍນັ້ນພວກ ໄວ້ທຸກໄດ້ພາກັນຮ້ອງຄຳຂວັນ ຮຽກຮ້ອງໃຫ້ໂຄ່ນລົ້ມລັດ ຖະບານ ມີຄວາມຢ້ານກົວກັນວ່າພິທີສົ່ງສະການເຫຼົ່ານີ້ອາດກາຍເປັນຄະນວນລະເບີດກໍ່ໃຫ້ເກີດຄວາມ ຮຸນແຮງເພີ່ມຕື່ມຢູ່ໃນ Bahrain ແລະບ່ອນອື່ນໆທ່າມກາງຄື້ນຟອງຂອງການໂຮມຊຸມນຸມປະ ທ້ວງຕໍ່ຕ້ານລັດຖະບານຢູ່ໃນບັນດາປະເທດອາຣັບ ໃນວັນພະຫັດວານນີ້ ກອງທັບ Bahrain ໄດ້ເຂົ້າຄວບຄຸມເຂດນະຄອນຫຼວງ ບໍ່ເທົ່າໃດຊົ່ວ ໂມງລຸນຫຼັງຕຳຫຼວດປາບຈະລາຈົນໄດ້ຍິງລູກຫວ່ານ ລູກປືນຢາງ ແລະລະເບີດນໍ້າຕາເຂົ້າໃສ່ ຄ້າຍຂອງພວກປະທ້ວງຕໍ່ຕ້ານລັດຖະບານ ມີຢ່າງ ນ້ອຍ 5 ຄົນ ເສຍຊີວິດແລະບໍ່ຕໍ່າກວ່າ 230 ຄົນໄດ້ຮັບບາດເຈັບ ເວລານີ້ ພວກທະຫານໄດ້ຫ້າມບໍ່ມີການໂຮມຊຸມນຸມ ໃນທີ່ສາທາ ລະນະ